Rikunarita-ORG/Wikinium huggingface dataset:
# Chiroptera

|  **Chiroptera**  |
| --- |
| Apagacandil |
| **Denominacions populars** |
| *quiropters* |
| **Clasificación cientifica** |
| Dominio: | Eukaryota |
| Reino: | Animalia |
| Filo: | Chordata |
| Orden: | Chiroptera |
| **Familias** |
| Familias de Chiroptera:
* Pteropodidae
* Emballonuridae
* Rhinopomatidae
* Craseonycteridae
* Rhinolophidae
* Nycteridae
* Megadermatidae
* Vespertilionidae
* Molossidae
* Antrozoidae
* Natalidae
* Myzopodidae
* Thyropteridae
* Furipteridae
* Noctilionidae
* Mystacinidae
* Mormoopidae
* Phyllostomidae
 |

Es **quiropters** (nombre cientifico **Chiroptera**) constituyen una orden d'animals mamiferos que destacan per tener as suyas extremidaz anteriors modificatas con membranas entre es ditos, fendo a función d'alas, a cual cosa fa d'éls es unicos mamiferos que pueden volar. En bi ha de mutas midas y formas, per un regular en as nuestras latituz son chicoz, insectivoros y nocturnos.

En l'Alto Aragón son clamatos popularment con diferents nombres como **apagacandil**, **chirigüelo**, **morciegalo**, **muriciego** u **rata empenada**.

## Notas

## Referencias

## Vinclos externos

* Wikispecies tiene un articlo sobre Chiroptera.
* Se veigan as imáchens de Commons sobre **quiropters**.

|  |  |
| --- | --- |
|  | *Iste articlo ye un borrador. Enamplando-lo aduyarás a amillorar a Biquipedia.* |
# Esquiruelo

Un esquiruelo d'a especie *Sciurus vulgaris*.
**Esquiruelo** u **esquirol** (d'o latín <*sciurus*, *-olus*) ye una denominación popular que s'aplica a bellas especies de radedors de a familia *Sciuridae* (os esquiuridos) caracterizaus por a suya mida chicorrona, a suya achilidat y velocidat de movimientos, y por tener una coda larga que bellas especies fan servir ta equilibrar-se.

Existe buena cosa d'especies que son arboricolas, anque belatras fan os cados soterranios, y atamas que todas disposan de gran achilidat y ocasionalment se'n puede trobar eixemplars en alto en a vechetación, a existencia de un gran numero d'especies terrestres fa poco consellable asociar o concepto d'esquiruelo con a vida arboricola.

En Aragón, y en cheneral en toda a Peninsula Iberica, habita una sola especie que reciba propiament o nombre d'esquiruelo, que ye *Sciurus vulgaris*, de color sora u royisca y que fa vida en os árbols. En belatros países d'Europa, como por eixemplo en Gran Bretanya, s'ha introduciu atras especies que compiten y dica desplazan en o suyo nincho ecolochico a *S. vulgaris*, como a especie *Sciurus carolinensis*, o esquiruelo griso americano. En o norte d'Eurasia, dende Escandinavia dica Siberia habitan os esquiruelos petauristas d'a tribu *Pteromyini*, capables ta desplazar-se planiando d'entre os árbols con unas membranas especials.

## Imáchens

* *Sciurus vulgaris*.
* Cria d'*S. vulgaris*
* *Sciurus aberti*
* *Sciurus niger*
* *Tamiasciurus hudsonicus*
* *Atlantoxerus getulus*
* *Xerus inauris*
* *Tamias rufus*
* *Funambulus palmarum*
* *Paraxerus cepapi*
* *Pteromys volans*
* *Ratufa indicus*

## Se veiga tamién

* Sciuridae.
* *Marmota marmota*.
* *Cynomys*.

## Notas

## Referencias
# Cavia porcellus

|  Cavia porcellus  |
| --- |
| Una cobaya |
| **Denominacions populars** |
| *cobaya* |
| **Clasificación cientifica** |
| Dominio: | Eukaryota |
| Reino: | Animalia |
| Filo: | Chordata |
| Clase: | Mammalia |
| Orden: | Rodentia |
| Familia: | Caviidae |
| Chenero: | *Cavia* |
| Especie: |  *C. porcellus*  |
| **Descripción** |
| **Cavia porcellus**  Linnaeus, 1758 |

A **cobaya** (nombre cientifico Cavia porcellus) ye un mamifero pareixito a lo conillo, pero mes chicot, de l'orden d'os Rodentia u radedors, d'a familia Caviidae y chenero *Cavia* (*Cavia porcellus*).

## Descripción

Tien a orella curta, cabeza gran, cuerpo largo y musculoso de 25–30 centimetros, sin de coda. Pesa alto u baixo entre 800 y 1.500 gramos. Ye un d'os animals domesticos mes populars en Europa y America por a suya intelichencia. As razas domesticas tienen una gran variedat de colors y tipos de pelache. A cobaya ye capaz de fer diferents sons ta comunicar-se con os suyos companyers de raza y con l'hombre.

## Orichen

Ye orichinaria d'os Andes d'o Perú, on que os indios lo tienen tamién como alimento. Os europeus (navegants espanyols y neerlandeses) lo descubrioron en a Edat Meya y lo trayoron ta Europa ta deleitar a los ricos.

## Referencias

## Vinclos externos

* Se veigan as imáchens de Commons sobre **a cobaya**.

* Wikispecies tiene un articlo sobre Cavia porcellus.

* (es) Diversidat molecular entre as cobayas domesticas *(Cavia porcellus)* y a suya relación filochenetica amanata ta la especie silvestre andina *Cavia tschudii* - *Revista chilena de historia natural*.
* (es) FAO - Documento en castellano d'o Departamento d'Agricultura d'a FAO.
* (en) Pachina d'o prochecto chenoma d'a cobaya domestica en GenBank.
# Llebre

*Iste articlo ye sobre os **lagomorfos**. Ta a llebre como animal mitolochico se veiga llebre (mitolochía).*
Una llebre garmicera (*Lepus europaeus*).
Una llebre arctica (*Lepus arcticus*).
**Llebre** u **liepre** (d'o latín <*lepus*, *leporis*) ye a denominación popular con a que se fa referencia a bellas especies de mamiferos lagomorfos caracterizaus por a suya mida, una destacada capacidat ta correr, y o feito de librar crías maturas y con pelo, que se desplazan y s'alimentan solas nian plegadas de naixer.

Anque en Aragón no se troba sique dos de as numerosas especies descritas en o chenero *Lepus*; *Lepus europaeus* y *Lepus granatensis*, a denominación puet aplicar-se tamién a belatros mamiferos de caracteristicas semellants.

## Zoonimia

En o dominio lingüistico de l'aragonés o zoonimo "liebre" (pronunciada /'ljebɾe/~/'ljæbɾe/) ye a mas extendida cheograficament, en resultando propia de as zonas dialectals occidental y central. A dintro de a zona tradicionalment considerada central se troba, curiosament, una forma particular con conservación d'a consonant xorda d'o latín, P, documantada en as vals de Broto y de Vio, en a comarca de Sobrarbe: "liepre" (pronunciada /'ljæpɾe/~/'ljapɾe/), que s'ha documentau exclusivament en Torla en a primera d'as dos vals, y en Vio, en Buerba, en Fanlo y en Sercué en a segunda.

A variant "llebre" (/'ʎebɾe/), por contra, ye mas propia d'a zona dialectal oriental, en estando a sola forma propia conoixida en a comarca de Ribagorza, y forma que coexiste con "liebre" en buena cosa de Sobrarbe, mas que mas en as zonas de a cuenca directa d'o río Cinca en ixa comarca. "Llebre" ye, amés, a forma propia en a val de Chistau.

## Se veiga tamién

* Conillo
* Cachapo
* Lagomorpha
* Rodentia

## Notas

## Referencias
# America d'o Sud

|  |
| --- |
| **America d'o Sud** |
| **Continent**  |
| **Entidat** | Continent |
| **Superficie**  • **Total** | Pos. 4eno de 7 17 843 000 km² |
| **Población**  • **Total** (2025)  • **Densidat** | Pos. 5eno de 7 385 742 554 hab. 21,4 hab/km² |
| **Estaus** | 13 |
| **Dependencias** | 3 |
| **Zonas horarias** | UTC-2 a UTC-5 |
| **Chentilicio** | Sudamericano/a |
|  |

**America d'o Sud**, tamién clamada **Sudamerica**, ye un subcontinent trescruzau por l'Ecuador, con a mayor parti d'a suya aria en l'hemisferio sud. Ye situau entre l'oceano Pacifico y l'oceano Atlantico. Se gosa considerar, parando cuenta de motivos politicos, que s'entendilla enta lo sud dende la muga de Colombia con Panamá dica o cabo d'Hornos, encara que parando cuenta nomás que de criterios purament cheograficos una chicota parte de territorio colombiano faría parti d'America Central; tanimientres, en a tradición cultural anglosaxona, consideran que America d'o Sud y America d'o Norte son dos continents deseparaus, en considerar America en o suyo conchunto como una mena de "supercontinent".

Asinas, fan parte d'America d'o Sud os territorios d'Archentina, Bolivia, Brasil, Chile, Colombia, Ecuador, Guyana, Paraguai, Perú, Surinam, Uruguai y Venezuela, como estaus sobirans, amás d's territorios dependients d'as islas Malvinas, islas Cheorchias d'o Sud y Sandwich d'o Sud y isla Ascensión (dependients d'o Reino Uniu), Guayana Francesa (dependient de Francia), as islas ABC (Aruba, Bonaire y Curaçao, dependients d'os Países Baixos), y tamién a isla Bouvet, una dependencia de Noruega. De vegadas bi ha qui considera que tamién Panamá y Trinidad y Tobago fan parte dÀmerica d'o Sud.

Bi ha dos elementos cheograficos destacaus, a cordelera d'os Andes en dirección norte-sud y cuasi paralela a la costa de l'oceano Pacifico, y lo río Amazonas a l'este, desauguando en l'oceano Atlantico.

Mapa de Sudamerica.
## Esporte

L'asociación d'os comités olimpicos nacionals d'os países sudamericans ye a Organización Esportiva Sudamericana (ODESUR d'as suyas siglas en castellano) y tiene como misión promocionar os prencipios d'o movimiento olimpico.

La competición mas important que se i celebra en Sudamerica ye os Chuegos Sudamericans, que ye un escayecimiento esportivo celebrau cada cuatro anyos pareixiu a os Chuegos Olimpicos pero limitau pa países y esportistas sudamericans.

L'esporte mas popular ye lo futbol y ye representau per a Confederación Sudamericana de Fútbol. Lo torneo mas important a livel de seleccions nacionals ye a Copa America, mientres que a livel de clubs ye la Copa Libertadores d'America.

## Referencias

## Vinclos externos

* Se veigan as imáchens de Commons sobre **America d'o Sud**.